Koördinate: 34°2′0″S 19°33′0″O Koördinate: 34°2′0″S 19°33′0″O
Sendingstasie te Genadendal (c.1849) deur George French Angas
Genadendal is 'n dorp in die Wes-Kaap (Suid-Afrika). Dit is amper anderhalf uur van die Kaap af op die platteland in die Overbergstreek.
Die inwyding van die eerste Kerkgebou het plaasgevind op Witte Donderdag 1796. Hierdie kerkgebou was van die begin af te klein. Die inwyding van die nuwe kerk het plaasgevind op 18 Januarie 1800. Aangesien die kerkgebou later bouvallig begin raak het, is besluit om 'n nuwe en groter kerk, wat 1400 mense sou kan huisves, op te rig. Op 12 Oktober 1891 kon die hoeksteen van die nuwe kerk op die gebruiklike wyse gelê word. Na 'n anderhalf jaar is die bouwerk voltooi en op 14 Maart 1893 is 'n aandseën gehou.
In 1831 is 'n skool gebou. In 1837 is op Genadendal die eerste opleidingskool vir onderwys in die hele Suid-Afrika begin. In dieselfde gebou kan 'n mens vandag die Morawiese Sendingsmuseum vind.
1859 is 'n drukkery gestig. 1860 het hulle die eerste uitgawe van "De Bode van Genadenthal" gedruk en uitgegee. 1861 is ook nog die "Kindervriend" uitgegee.
Genadendal is die begin en die endpunt van 'n staproete wat oor twee dae strek. Die eerste dag begin op die werf en gaan oor 14,3 km na Robertson toe. Op Robertson word oorgeslaap. Terug gaan dit oor 11 km weer Genadendal toe. Stappers kan oor die vallei van die Reviersonderend en oor die Klein Karoo uitkyk.
Moravian Mission Museum (en)
Dorpe van die Overberg: Genadendal
Genadendal hiking trail (en)
Genadendal op Oppad
Ontsluit van "http://af.wikipedia.org/w/index.php?title=Genadendal&oldid=1109242"	Kategorie: Nedersettings in die Wes-Kaap	Navigasie-keuseskerm
Die bladsy is laas op 8 Maart 2013 om 14:24 bygewerk.